Petrol-Diesel Price Today:  पेट्रोल-डीजल की कीमतों में आज भी हुई बढ़ोतरी, जानें क्या है नया रेट
बढ़ी हुई कीमतों के बाद दिल्ली में पेट्रोल की कीमत 99.11 रुपए प्रति लीटर और डीजल की कीमत 90.42 रुपए प्रति लीटर हो गई है।
नई दिल्ली: पेट्रोल और डीजल की कीमतों में बीते कई दिनों से हो रही बढ़ोतरी जारी है। इस बार पेट्रोल और डीजल की कीमतों में 50 पैसा और 55 पैसा की बढ़ोतरी हुई है। बढ़ी हुई कीमतों के बाद दिल्ली में पेट्रोल की कीमत 99.11 रुपए प्रति लीटर और डीजल की कीमत 90.42 रुपए प्रति लीटर हो गई है। वहीं मुंबई में पेट्रोल और डीजल की कीमतों में 53 पैसे और 58 पैसे की बढ़ोतरी हुई है, जिसके बाद यहां पेट्रोल की कीमत 113.88 रुपए प्रति लीटर और डीजल की कीमत 98.13 रुपए प्रति लीटर हो गई है। बता दें कि इससे पहले 26 मार्च को भी पेट्रोल और डीजल की कीमतों में 80 पैसे की बढ़त दर्ज हुई है, जिससे दिल्ली में पेट्रोल की कीमत 98.61 रुपए प्रति लीटर और डीजल की कीमत 89.87 रुपए प्रति लीटर पहुंच गई थी। वहीं मुंबई में पेट्रोल-डीजल की कीमतों में 84 पैसे और 85 पैसे की बढ़ोतरी हुई थी। जिसके बाद मुंबई में पेट्रोल की कीमत 113.35 रुपए हो गई थी और डीजल की कीमत 97.55 रुपए हो गई थी।गौरतलब है कि पेट्रोल-डीजल की कीमतों में 22 मार्च से बढ़ोतरी जारी है। 22 मार्च को इन कीमतों में 80 पैसे लीटर की बढ़ोतरी हुई थी। फिर 23 मार्च को भी 80 पैसे की बढ़त दर्ज की गई। इसके अलावा 25 और 26 मार्च को भी ईंधन में 80 पैसे लीटर की बढ़ोतरी हुई।  हालही में पेट्रोल और डीजल के बढ़ते दामों पर केंद्रीय मंत्री नितिन गडकरी का बयान सामने आया था। उन्होंने कहा था कि रूस-यूक्रेन युद्ध के बीच अंतरराष्ट्रीय बाजार में तेल की कीमतें बढ़ गई हैं और हम इसमें कुछ नहीं कर सकते हैं।